A hajózás egyidős az emberiséggel, a hajós nyaralás pedig a turizmussal… mégis, itthon csak mostanában lett „divat” klasszikus nyaralás helyett hajóutat választani. Pedig fantasztikus élmény, hiszen egyetlen vakáció során rengeteg izgalmas helyet fedezhetsz fel, akár külön országokban vagy kontinenseken, és közben egy luxusszálloda minden kényelmét élvezheted. A hajó nem egy közlekedési eszköz: maga az úszó szálloda, sőt, még annál is jobb! Ha hajóutazásra indulsz, minden nap új helyet fedezhetsz fel, és nem kell közben kényelmetlen, hosszú buszozással vagy akármilyen közlekedéssel tölteni az időt. Szerintünk az is fontos szempont, hogy elég egyszer be- és kipakolni, nem úgy, mint egy körutazáskor, amikor minden nap új szobát kell „belakni”. Mindez ráadásul egy átlagos szállodai nyaralás árához hasonló összegből kihozható!